A Törvényszék 2025. január 22-i végzése – Olarreaga Marques és Saralegui Reyzabal kontra ESZT
(T-518/17. sz. ügy)1
(„Megsemmisítés iránti kereset – Gazdaság- és monetáris politika – A hitelintézetekre és bizonyos befektetési vállalkozásokra vonatkozó Egységes Szanálási Mechanizmus – A Banco Popular Español szanálási programja – Keresettel nem megtámadható jogi aktus – Nyilvánvaló elfogadhatatlanság”)
Az eljárás nyelve: spanyol
Felek
Felperesek: Gorka Olarreaga Marques (Madrid, Spanyolország), María-Aránzazu Saralegui Reyzabal (Madrid) (képviselő: R. Jiménez Velasco ügyvéd)
Alperes: Egységes Szanálási Testület (képviselők: H. Ehlers, M. Fernández Rupérez, A. Lapresta Bienz és J. Rius Riu meghatalmazottak, segítőik: B. Meyring, F. Fernández de Trocóniz Robles, T. Klupsch és S. Ianc ügyvédek)
Az ügy tárgya
Az EUMSZ 263. cikken alapuló keresetükkel a felperesek az Egységes Szanálási Testület (ESZT) ügyvezetői testületének a Banco Popular Español, SA szanálási programjának elfogadásáról szóló, 2017. június 7-i SRB/EES/2017/08 határozatának megsemmisítését kérik.
A végzés rendelkező része
A Törvényszék a keresetet mint nyilvánvalóan elfogadhatatlant elutasítja.
A Spanyol Királyság, az Európai Bizottság, a Banco Santander, SA és a Banco Popular Español, SA beavatkozási kérelmeiről nem szükséges határozni.
A Törvényszék Gorka Olarreaga Marquest és María-Aránzazu Saralegui Reyzabalt kötelezi a saját költségeik, valamint az Egységes Szanálási Testület (ESZT) részéről felmerült költségek viselésére.
A Spanyol Köztársaság és a Bizottság maga viseli a beavatkozási kérelmekhez kapcsolódó saját költségeit.
A Banco Santander maga viseli a beavatkozási kérelmekhez kapcsolódó saját költségeit, valamint a Banco Popular Español részéről felmerült költségeket.
____________
1     HL C 374., 2017.11.6.